hu hu hu hu hu hu hu hu hu hu hu hu fr hu hu hu hu hu hu it ca it hu it hu hu hu fi hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu ms hu en hu hu hu hu en
Cseh világörökségek és a száztornyú Prága | Step Travel
Magunkról Ajándékutalvány Egzotikus utak Ünnepi ajánlataink NYÁR 2022 Hajóutak Csoportos városlátogatások, körutak Síelés, foci, sportos túrák Belföldi ajánlatok Repülőjegy- és szállásfoglalás Utasbiztosítások Színház, koncert, rendezvény Itt talál meg minket Hasznos információk
Busz busz+hajó Egyéni Fly & Drive Hajó Repülő repülő+busz repülő+hajó Szolgáltatás Vonat
Mindegy Kezdődátum sz. növekvő Kezdődátum sz. csökkenő Ár szerint növekvő Ár szerint csökkenő
Mindegy Abu Dhabi Amszterdam Athén Auckland Balatonboglár Balatonkeresztúr Balatonlelle Baltimore Barcelona Bari Bayonne Bécs Benoa Berettyóújfalu Bordeaux Boston Bremenhaven Bridgetown Brisbane Budapest Buenos Aires Cape Town Cartagena Civitavecchia Debrecen Dél-amerikai hajóutak Doha Dubai Dublin Dunaújváros Edinburgh Fonyód Fort Lauderdale Füzesabony Galapagos-szigetek Galveston Genova Gran Canaria Guadeloupe Győr Gyöngyös Haifa Hamburg Hanoi Hatvan Hong Kong Honolulu Isztambul Izmír Kaposvár Katmandu Kecskemét Kelet-Mediterrán hajóutak Keszthely Kiel Kiskunfélegyháza Komárom Koppenhága La Romana Le Havre Lima Limassol Lisszabon London Los Angeles Malaga Marseille Melbourne Mezőkövesd Miami Miskolc Mohács Monte-Carlo Montego Bay Montevideo Mosonmagyaróvár Mumbai Nagykanizsa New Orleans New York Nyíregyháza Olympia Orlando Oslo Paks Palma de Mallorca Panama Papeete Passau Pattaya Perth Pireusz Pointe-a-Pitre Polgár Port Canaveral Pozsony Punta Cana Püspökladány Quebec City Ravenna Rejkjavik Rio De Janeiro Salvador De Bahia San Antonio San Diego San Francisco San Juan Santos Savona Seattle Seward Siófok Sopron Southampton Stockholm Sydney Szeged Székesfehérvár Szekszárd Szerencs Szingapúr Szolnok Szombathely Tampa Tarragona Tatabánya Tiszaújváros Tokaj Tokió Transzatlanti hajóutak Trieszt Tromso Vác Valencia Vancouver Vásárosnamény Velence Veszprém Warnemünde Yokohama
Cseh világörökségek és a száztornyú Prága
?  Karlovy Vary, a gyógyító vizek vidéke
?  Elmerülünk a cseh világörökségek tengerében
?  Prágában megelevenedik Svejk, Hrabal és Menzel világa
?  Hajós városnézéssel egybekötött hangulatos vacsora
"Prága szépsége mindig mindenkit lenyűgöz. Többszöri visszatérés után sem lehet betelni vele. Utcáit járva folyton megelevenedik a történelme, bája."
Kovács Réka - A cseh utak szakreferense
Csehország kiemelt figyelmet fordít a koronavírus megelőzésére. Az elmúlt két hétben a megbetegedések száma fokozatosan csökken, így biztonsággal ajánljuk körutazásunkat.
1. NAP: SZEGED (PÉCS, DEBRECEN) - BUDAPEST - LEDNICE - BRNO - PRÁGA
Reggel indulás, majd rajkai határátkelés után érkezünk Szlovákiába. A Duna fölött áthaladva elénk tárul a főváros, Pozsony látképe a hidakkal és a város fölé magasodó várral. A cseh határt átlépve lekanyarodunk Lednicébe, mely egyben első világörökségi helyszínünk. Az angol gótika és a romantikus stílus keveréke a nagyon szépen felújított kastély. Az itt látható fa kidolgozások és csillárok kiváló művészek munkái. Tovább haladva Brnóban, az ország második legnagyobb városában tartunk gyalogos városnézést. A Főtér háromszög alakú, középen egy hatalmas barokk pestis-oszlop található. Házainak stílusa a reneszánsz kortól a modernig terjed. Az egyik legérdekesebb, a keleti oldalán lévő, 10-es számú épület, melynek homlokzatát négy, izmos Atlasz figura komor arckifejezéssel tartja. A főtértől nem messze magasodik a házak közé szorított impozáns késő gótikus Szent Jakab-templom jellegzetes hagymakupolájával, mely tűhegyes toronyban végződik. A 92 m magas torony egyébként a legmagasabb a városban. A belváros egyik dombján emelkedik az impozáns gótikus Szent Péter és Pál székesegyház. Gótikus tornyai 84 m magasak. Városnézésünk után folytatjuk utunkat a főváros felé. Az esti órákban érkezünk Prágába a szállásunkra. (3 éj)
2. NAP: PRÁGA - KARLOVY VARY - PRÁGA
Délelőtt gyalogos városnézés Prágában. Programunkat a Hradzsinban, a várban kezdjük. Szent Vitus hatalmas katedrálisa a turisták kedvelt célpontja. Mellette található a Sárkányölő Szent György-szobor, a Királyi Palota és a Szent György Bazilika. Szépen felújították a fogalommá vált Aranyutcácskát. Ebben a keskeny utcában dolgoztak régen a mesterek, akiknek kis üzletei manapság a nagy forgatagtól hangosak. Délután, akinek kedve tartja, önálló egyéni programot szervezhet magának Prága történelmi óvárosában. Másik lehetőségként egy hangulatos, kb. 6 órás fakultatív kirándulásra és időutazásra jöhet velünk a meseszép Karlovy Varyba. (Buszunk a csoporttal, a várból egyenesen a kirándulásra indul.) A Teplá folyó mellett teraszosan kiépült város csodaszépen felújított, monarchia-korabeli épületei között sétálunk. Karlovy Vary híres kolonnádjairól (oszlopcsarnok). Építésük célja az volt, hogy a lakosok kényelmes körülmények között tudjanak vizet venni a gyógyvízforrásokból. Ezek közül a legnagyobb, a Malomkő Kolonnád 1871-ben épült. 132 m hosszú, 13 m széles, 124 oszlopa van, és 5 forrást ,,véd". Csehország egyik leghíresebb szállodája a Grand Hotel Pupp, itt játszódott a Casino Royale is. A 228 szobás luxusszálloda nevét a Pupp családról kapta, akik a XVIII. század folyamán vásárolták meg az épületet. Nemrég a hotel homlokzatát és belső tereit is szépen felújították. A szálloda ad helyet a híres Karlovy Vary Filmfesztiválnak. Sétánk közben valamelyik kellemes teraszon megpihenhetnek utasaink és kóstolgathatják a híres gyógyító hatású vizet, melyet a vendégek általában egy különleges formájú bögréből szürcsölnek. Megízlelhetjük Karlsbad finom ostyáját és híres italát, a Becherovkát is. Késő délutáni órákban hagyjuk el Karlovy Varyt, este érkezünk vissza prágai szállásunkra. Fakultatív Karlovy Vary kirándulás (jelentkezés a helyszínen): 30 EUR
3. NAP: PRÁGA ÉS HAJÓKIRÁNDULÁS
Folytatjuk prágai városnézésünket. A mai nap első látványossága a Vencel-tér, mely a cseh történelemben többször is fontos szerepet játszott. Nevét az ország patrónusáról kapta, akinek lovasszobra a tér végén a Nemzeti Múzeum előtt található. Tovább sétálunk a belvárosban a főtérig. Itt felkeressük többek között a híres órát, az Orlojt, mely a városháza oldalán található, melynek a több mint 600 éves órajátéka világhírű. A téren található még Husz János monumentális szobra. Az első reformátor máglyahalálának 500. évfordulójára készült a szecessziós alkotás. A központi alak mellett parasztok, bujdosó husziták szobrai láthatóak. Gyönyörködhetünk a teret ölelő szépen felújított házakban is. Az óváros felkerült az UNESCO Világörökségek Listájára. Ezt követően folytatjuk utunkat Prága másik híres építményéhez, a Károly-hídhoz. A híd az 1350-es években épült homokkőből. Fenséges barokk szobrok díszítik. Különlegesek a két végén található hídtornyok. A hídon sétálva szép fotókat készíthetünk a műemlékekről, szobrokról. Városnézésünket a zsidó negyednél fejezzük be. Ezt követően a szabadprogram alatt egyéni sétára, nézelődésre, ajándékvásárlásra nyílik lehetőség. Aki gondolja, megkóstolhatja a jellegzetes cseh ételeket és megízlelheti a híres cseh söröket is. Igény esetén az idegenvezető ajánlani fog hangulatos sörözőt, éttermet. A koraesti órákban szervezünk egy kellemes, kb. 2 órás fakultatív hajókirándulást a Moldván, mely svédasztalos vacsorával van egybekötve. Láthatjuk a kivilágított belvárost, a szép folyóparti házakkal. Különlegessége a programnak a zsilipelés, mely közben el tudjuk fogyasztani a vacsorát. Akik nem választják a hajózási programot, azoknak lehetőség nyílik önálló sétára a kivilágított belvárosban. Este autóbusztranszfer a szállodába. Fakultatív hajókirán­dulás vacsorával (ital nélkül): 9.500,- Ft
4. NAP: PRÁGA - KUTNÁ HORA - TELČ - BUDAPEST
Ez a nap is a cseh világörökségekről szól, ugyanis a nap során felkeresendő városok mindegyike szerepel az UNESCO Világörökségek Listáján. Délelőtt a Prága közelében lévő Kutná Hora látványosságai közül megtekintjük a csodaszép Szent Borbála-katedrálist, mely a közép-kelet-európai gótikus építészet egyik legszebb példája, szépségében a prágai Szent Vitus-székesegyházzal vetekszik. A város peremén található a Csontkápolna, melyet szintén felkeresünk. Folytatjuk utunkat Csehországban. Délután Telčben állunk meg. A város egységes hangulatú, látványos főterén sétálunk, ahol szép fotókat készíthetünk az árkádos-lábas házakról, valamint a közelben lévő várról. Szabadprogram után hazaindulunk és az esti órákban érkezünk Budapestre, majd mindenkit a felszállási helyére szállítunk.
Szállás: 3 csillagos szálloda
Ellátás: Reggeli + fakultatív vacsora
— Budapest, OMV benzinkút, Üllői út-Ecseri út kereszteződése, kb. reggel 6.30
— Budaörs, MOL benzinkút, McDonalds mellett, kb. reggel 6:45
— Debrecen, Kishegyesi úti Tesco parkoló, kb. reggel 2.00
— Dunaújváros, Dechatlon parkoló, kb. reggel 5:00
— Füzesabony, Maklári körforgalom, MOL-kút, kb. reggel 4:30
— Gyöngyös, Régi 3-as út Lukoil benzinkút, kb. reggel 5:00
— Bonyhád, MOL benzinkút, kb. reggel 3:40
— Győr, M1-es melletti MOL-kút, kb. reggel 8:30
— Tatabánya, M1-es melletti McDonald's parkoló, kb. reggel 7:50
— Kecskemét, Alföld Áruház mögött volt Domus parkoló, kb. reggel 5.15
— Kiskunfélegyháza, Városháza előtti buszmegálló, kb. reggel 4:45
— Miskolc, Búza tér, McDonald's parkoló, kb. reggel 3.45
— Pécs, Jókai utca - Vasút utca sarkán lévő parkoló, kb. reggel 3.00
— Szeged, Széchenyi tér, Szeged étterem, kb. reggel 4:00- 4.15
— Szekszárd, Újvárosi temető melletti Shell-kút, kb. reggel 4:00
— Paks, Régi 6-os út OMV benzinkút, kb. reggel 4:40
— Tolna, Penny Market parkoló, kb. reggel 4:15
— Hatvan M3, M3-as kerekharaszti pihenő MOL-kút, kb. reggel 5:10
Szűrje tovább az árakat dátum, vagy szobatípus szerint:
Minden időpont 2022-10-29 Minden szobatípus 2 ágyas szoba
Az időpontokat oldalirányú "seprő" mozdulattal lapozhatja is!
77.500 Ft/fő, 2 ágyas szoba
vissza az előző oldalra
2330 Dunaharaszti, Fő út 106-108.
Telefon / Fax: 06-24/531-500
hétfő - péntek: 9.00-17.00
szombat - vasárnap: zárva
Süti (cookie) tájékoztató | Adatvédelmi Tájékoztató